ياصاحبي جيتك أشكيلك من أحوالي… جيت ومدامك رفيقي ليه أطولها….. العلم ومافيه ياأول وآخر آمالي عندي رساله ولا أدري كيف أوصلها…. للي سبتني وأنا من قبلها سالي أبيك توقف معي وتروح تسألها وش فيها تفتح علي أبواب عذالي وتحمل النفس حاجه ماتحملها وش فيها رغم الوفا تتركني إلحالي وأنا إلجفاها تركت الدنيا بأكملها إن كان هذا زعل علمها يالغالي ماكان قصدي ورب البيت أزعلها علمها واللي يخلي قلبك الخالي عن ضيقتي وين وصلت من سبايب تجاهلها علمها كم لي وأنا ماشلت جوالي كله على شان مااقلب رسايلها وعلمها وشلون لامرت على بالي أروح وأضم صورتها وقبلها وعلمها كيف أنشغل عن كثرة أشغالي وأسرح وأغمض عيوني وأتخيلها علمها عني وعن همي وغربالي علمها عن كل حاجه فيني تجهلها وإن شفتها دنكت تبكي على حالي إنسى الكلام وتذكر كلمه وقلها قل شاعرك يعتذر ويعاهدك من تالي إنه يرتب حساباته من أولها ويقول حتى القصيد اللي على بالي والله ماعاد أكتبه كانه يزعلها..